"Fransız" (film, 1995)

"Fransız" — 1995-ci ildə istehsal olunmuş Azərbaycan filmi.

 Məzmun 
 Film Avropadan qayıdandan sonra öz milli adət-ənənələrimizə yuxarıdan aşağıya baxan həmvətənlərimiz haqqındadır.
 Belə ki, filmdə Əlibala (Fərman Şəkili) azərbaycanlı olduğunu danır, fransızca danışmağa başlayır. Onu yola gətirmək üçün hər üsula əl atsalar da, bir xeyiri olmur. Sonradan məlum olur ki, Əlibala hələ sünnət olunmayıb. Məcburi sünnət elədikdən sonra nəhayət Əlibala çevrilib əsl azərbaycanlı, müsəlman olur.

 Film haqqında 
 Film Əmir Pəhləvanın "Əhlikef" povestinin motivləri əsasında çəkilmişdir.
 Filmdə Vaqif Mərdəkani öz dəstəsi  və Aleksandrovun xoru ilə çəkilmişdir.
 Filmin son titrləri fransızcadır.
 Film Azərbaycan kinosunun 79-cu ildönümünə həsr edilmişdir.
 Filmdə "Nənəqızlar" folklor ansamblının repertuarından istifadə edilmişdir.
 7 aprel 2016-cı ildə Fransada "Xaos və harmoniya" şüarı altında keçirilən "Avropa ətrafında Avropa" Film Festivalı () çərçivəsində Parisin İncəsənət Mərkəzində filmin nümayişi keçirilmişdir.Programme du festival  

 Filmdə bəstəkar Xəyyam Mirzəzadənin də bir səhnədə epizodik çıxışı mövcuddur.

 Filmin heyəti (titrlərdəki sıraya görə) 

 Film üzərində işləyənlər 
 Ssenari müəllifi : Əmir Pəhləvan, Vaqif Mustafayev
 Quruluşçu rejissor : Vaqif Mustafayev
 Quruluşçu operator : Rafiq Quliyev
 Quruluşçu rəssam : Hüseyn Haqverdiyev, Elxan Muradov
 Bəstəkar : Xəyyam Mirzəzadə
 Səs rejissoru : Teymur Abdullayev
 Musiqi redaktoru : Riyad Quliyev
 Məsləhətçi : Novruz Məmmədov
 İcraçı prodüser : Rauf Quluzadə
 Dirijor : Ed Spanjard (Niderland)
 Qrim ustası : Çingiz Paşayev
 İnzibatçı : Sahib Quluzadə, Arif Kərimov, Novruz Məmmədov (Novruz kimi)
 Filmin direktoru : Pərviz Quliyev
 Redaktor : Əhməd Aşurbəyov, Əhmədağa Qurbanov
 Montaj edən : İlham Qaliboğlu
 Koordinator : İlqar Musaoğlu, Namiq Fərəc
 İşıqçı : Şəmsi Qədirov
 Repertuarından istifadə edilən müğənni: Co Dassin (titrlərdə yoxdur)

 Rollarda 
 Zərnigar Ağakişiyeva — Zərnigar
 Fərman Şəkili (Fərman Abdullayev kimi) — Əlibala
 Ucal Haqverdiyev — Tərcüməçi
 Yaşar Nuri (Yaşar Nuriyev kimi) — Atabala
 Səidə Quliyeva — Əlibalanın nişanlısı
 Nuriyyə Əhmədova — Atabalanın arvadı
 İlyas Tapdıq — Şair
 Ağasəlim Çıldağ — Meyxana ustası
 Muxtar Maniyev — Sünnətçi
 Hüseyn Muradov — Sünnətçinin köməkçisi
 Şamil Mahmudbəyov — Dayı
 Mənsur Məmmədov — Atabalanın atası
 Arif Qasımov — Dədə Qorqud
 Arif Kərimov — Psixiatr
 Novruz Məmmədov — Fransa səfirliyinin əməkdaşı
 Vaqif Mərdəkani — Klarnet çalan
 Mamuka Kikaleyşvili — Müğənni
 Firuz Xudaverdiyev — Millət vəkili (titrlərdə yoxdur)
 Vaqif Mustafayev — Rejissor (titrlərdə yoxdur)
 Xəyyam Mirzəzadə — Bəstəkar (titrlərdə yoxdur)

 Sitatlar 
 Atabala: Atova lənət bizi qınayan.
 Atabala: Tanıdım, bütün nəslimizi sən kişi eləmisən.

 İstinadlar 

 Mənbə 
 Hüseynov, Ə. "Güldüm ki, ağlayım…" [Vaqif Mustafayevin "Fransız" filmi haqqında] //Azərbaycan.- 1996.- 15 fevral.

 Həmçinin bax 
Azərbaycan filmlərinin siyahısı

Kateqoriya:1995-ci ilin filmləri
Kateqoriya:Faciəvi komediya filmləri
Kateqoriya:Ədəbi əsərlərin ekranlaşdırılması
Kateqoriya:Azərbaycanca filmlər